
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	12 mai 2009

	Nr.
	27/455


R A P O R T

asupra proiectului de Lege pentru modificarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 691 din 4 noiembrie 2008, cu dezbaterea pe fond, în procedură obişnuită, a proiectului de Lege pentru modificarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.440/14.04.2008)

· avizul favorabil al Comisiei pentru buget, finanţe şi bănci (nr.22/520/05.03.2009)

· avizul favorabil al Comisiei juridice, de disciplină şi imunităţi (nr.31/1071/27.01.2009)

· avizul negativ al Comisiei pentru sănătate şi familie (nr.28/16/05.02.2009)

· avizul negativ al Comisiei pentru egalitatea de şanse pentru femei şi bărbaţi (nr.37/28/02.02.2009)

· punctele de vedere negative ale Guvernului (nr.1709/23.07.2008 şi nr.91/552/DRP din 10.02.2009).
· punctul de vedere al Ministerului Finanţelor (nr.51412/24.04.2009).
Proiectul de lege are ca obiect de reglementare modificarea art.2 din Ordonanţa de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007, în sensul acordării indemnizaţiei pentru creşterea copilului în cuantum majorat pentru copiii proveniţi din naşteri gemelare, de tripleţi sau multipleţi.
Comisia propune Plenului Camerei Deputaţilor aprobarea proiectului de lege cu amendamente, în vederea reglementării acordării unui sprijin material mai consistent familiilor care au în îngrijire gemeni, tripleţi respectiv multipleţi.  
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 6 mai 2009 a participat, în conformitate cu prevederile art.55 din Regulamentul Camerei Deputaţilor, doamna Mariana Nedelcu, Secretar de Stat în cadrul Ministerului Muncii, Familiei şi Protecţiei Sociale.
La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 6 octombrie 2008.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune admiterea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege pentru modificarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului


	Lege pentru modificarea art.2 din Ordonanţa de urgenţă a Guvernului nr.148/2005 privind susţinerea familiei în vederea creşterii copilului

Autori: d-nele deputat Maria Barna, Claudia Boghicevici, Cristina Pocora şi d-l deputat Kerekes Karoly


	Pentru respectarea normelor de tehnică legislativă ca urmare a modificărilor aduse prin prezentul raport.

	2
	__
	Articol unic. – Ordonanţa de urgenţă a Guvernului nr.148/2005 privind susţinerea familiei în vederea creşterii copilului, publicată în Monitorul Oficial al României, Partea I, nr. 1008 din 14 noiembrie 2005, aprobată cu modificări şi completări prin Legea nr. 7/2007, se modifică după cum urmează:


	Articol unic. – Articolul 2 din Ordonanţa de urgenţă a Guvernului nr.148/2005 privind susţinerea familiei în vederea creşterii copilului, publicată în Monitorul Oficial al României, Partea I, nr. 1008 din 14 noiembrie 2005, aprobată cu modificări şi completări prin Legea nr.7/2007, cu modificările ulterioare, se modifică şi va avea următorul cuprins:

Autori: d-nele deputat Maria Barna, Claudia Boghicevici, Cristina Pocora şi d-l deputat Kerekes Karoly

	Pentru respectarea normelor de tehnică legislativă.

	3
	Art.2.- Începând cu data de 1 ianuarie 2007, cuantumul indemnizaţiei prevăzute la art.1 alin.(1) este de 600 lei  (RON).


	1. Articolul 2 va avea următorul cuprins:

„Art.2. – Cuantumul indemnizaţiei prevăzute la art.1 alin.(1) este de 600 de lei pentru naşteri simple, 800 de lei pentru naşteri de gemelari şi 1.000 de lei pentru naşteri de tripleţi sau multipleţi.”


	„Art.2. – Cuantumul indemnizaţiei prevăzute la art.1 alin.(1) se majorează cu 600 de lei pentru fiecare copil născut dintr-o sarcină gemelară, de tripleţi sau multipleţi, începând cu al doilea copil provenit dintr-o astfel de naştere.”
Autori: d-nele deputat Maria Barna, Claudia Boghicevici, Cristina Pocora şi d-l deputat Kerekes Karoly

	În vederea asigurării unui sprijin material mai consistent familiilor care au în îngrijire gemeni, tripleţi sau multipleţi.

	4
	Art.6. - (1) Concediul şi indemnizaţia lunară prevăzute la art.1, respectiv la art.2, precum şi stimulentul prevăzut la art.3 se cuvin pentru fiecare dintre primele 3 naşteri sau, după caz, pentru primii 3 copii ai persoanelor aflate în una dintre situaţiile prevăzute la art.5 alin.(2), după data de 1 ianuarie 2006.
	2. La articolul 6, alineatul (1) va avea următorul cuprins:

„Art.6. - (1) Concediul şi indemnizaţia lunară prevăzute la art. 1, respectiv la art. 2, precum şi stimulentul prevăzut la art.3 se cuvin pentru fiecare dintre primii 3 copii proveniţi din sarcini simple sau multiple, sau, după caz, pentru primii 3 copii ai persoanelor aflate în una din situaţiile prevăzute la art.5 alin.(2).”


	Se elimină.

Autori: d-nele deputat Maria Barna, Claudia Boghicevici, Cristina Pocora şi d-l deputat Kerekes Karoly

	S-a considerat mai bună formularea din textul iniţial, astfel cum a fost aprobat prin Legea nr.7/2007.




PREŞEDINTE,







SECRETAR,




Victor Paul Dobre






Kerekes Karoly

Şef serviciu, 

Consilier parlamentar Elena MESAROŞ









Întocmit,

Expert parlamentar Sorina Steliana SZABO

